ମାଦ୍ରିଦ୍ଃ କରୋନା ଆତଙ୍କ ସାରା ବିଶ୍ୱ ଥରହର। କେମିତି ମୁକାବିଲା କରିବେ ତାକୁ ସମସ୍ତେ ନେଇ ଚିନ୍ତିତ। ଇତିମଧ୍ୟରେ ସ୍ପେନ୍ ପ୍ରଧାନମନ୍ତ୍ରୀଙ୍କ ପତ୍ନୀ ବି କରୋନାରେ ଆକ୍ରାନ୍ତ ଥିବା ଜଣାପଡ଼ିଛି। ପ୍ରଧାନମନ୍ତ୍ରୀ ପେଡ୍ରୋ ସାଞ୍ଚେଜଙ୍କ ପତ୍ନୀ ମାରିଆ ବେଗୋନା ଗୋମେଜ କରୋନା ଭାଇରସ ଦ୍ୱାରା ଆକ୍ରାନ୍ତ ହୋଇଛନ୍ତି।
ଏ ନେଇ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ସୂତ୍ରରୁ ସୂଚନା ମିଳିଛି । ସେ କରୋନା ଭାଇରସ ଦ୍ୱାରା ଆକ୍ରାନ୍ତ ହୋଇଥିବା ସନ୍ଦେହ କରାଯାଉଥିଲା। ପରୀକ୍ଷା ପରେ ପଜେଟିଭ ରିପୋର୍ଟ ଆସିଛି। ତେବେ ବେଗୋନା ଗୋମେଜ ସୁସ୍ଥ ଥିବା କୁହାଯାଇଛି । କିନ୍ତୁ ତାଙ୍କୁ ଘର ବାହାରକୁ ଆସିବା ଉପରେ ସ୍ପେନ ସରକାରଙ୍କ ପକ୍ଷରୁ କଟକଣା ଲଗାଯାଇଛି ।
